קומו (כדורגל)

קומו 1907 (באיטלקית: Como 1907) הוא מועדון כדורגל איטלקי מהעיר קומו שבאיטליה. שנוסד ב-1907. המועדון משחק בסרייה א' ומארח את משחקיו באצטדיון באצטדיון ג'וזפה סיניגאליה המכיל 13,602 מקומות.

== היסטוריה ==

=== המאה ה-20 ===
המועדון הוקם בשנת 1907 בעיר קומו שבמחוז לומברדיה בצפון איטליה והעפיל לראשונה לליגה האיטלקית הבכירה הסרייה א' בעונת 1949/1950. אך לאחר 4 עונות ירד חזרה לסרייה ב'. ובמשך שני עשורים התנדנד בין הסרייה ב' והסרייה ג' עד שבסיום עונת 1974/1975 סיים המועדון במקום השני בסרייה ב' ושב לסרייה א'. אך לעונה אחת בלבד כשאת עונת 1975/1976 הוא סיים במקום האחד לפני אחרון, וירד חזרה לליגה השנייה. בשנים הבאות התדרדר המועדון עד לליגה השלישית. אך שב לליגה השנייה בסיום עונת 1978/1979 ובעונת החזרה שלו לליגה השנייה עונת 1979/1980 זכה באליפות הסרייה ב', ושב לליגה הבכירה. 

המועדון שרד שתי עונות בליגה הבכירה ובסיום עונת 1981/1982 שב לסרייה ב'. לאחר שנתיים בסרייה ב' שב המועדון לסרייה א' בסיום עונת 1983/1984. המועדון הצליח לשרוד בליגה הבכירה 5 עונות כשבשתיים מהן 1985/1986 ו-1986/1987 הוא הצליח לסיים במקום ה-9 שהיווה מיקום השיא מבחינתו. את עונת 1988/1989 סיים המועדון במקום האחרון בליגה ושב לליגת המשנה. כאשר את רב שנות ה-90 העביר המועדון בליגה השלישית.

=== העשור הראשון והשני של המאה ה-21 ===
לאחר שאת רוב שנות ה-90 העבירה הקבוצה בליגה השלישית היא שבה לסרייה ב' בתחילת המאה ה-21, ובסיום עונת 2001/2002 היא זכתה באליפות הסרייה ב' בפעם השנייה בתולדותיה ולאחר היעדרות של 13 שנים היא שבה לסרייה א'. אך לאחר עונה אחת בלבד שבה הקבוצה לליגת המשנה לאחר שסיימה את עונת 2002/2003 במקום האחד לפני אחרון. בעונה לאחר מכן סיימה קומו במקום האחרון בסרייה ב' ובדצמבר 2004 הכריז המועדון על פשיטת רגל והמועדון פורק.<ref></ref> אך תוך זמן קצר הוא הוקם מחדש כישות חדשה והחל את עונת 2005/2006 בליגה הרביעית. 

במשך כמעט עשור התנדנד המועדון בין הליגה השלישית והרביעית. עד שבסיום עונת 2014/2015 הצליח לנצח בפלייאוף העלייה ולשוב לסרייה ב'. אך סיים את עונת 2015/2016 במקום האחרון בליגת המשנה ושב לליגה השלישית. 

בעונת 2016/2017 החלו בעיות כלכליות חדשות, מה שהשבית את המועדון ואילץ אותו להימכר. המועדון נרכש על ידי אקוסה פוני אסיין, אשתו של הכדורגלן הגנאי מייקל אסיין.<ref></ref> עם זאת ההתאחדות האיטלקית דחתה את בקשת הרוכשים לשחק בליגה שלישית, שם שיחק המועדון לפני שהושבת, מפני שהמועדון לא עמד בכל התנאים הדרושים לשם כך, והמועדון החל את דרכו בעונת 2017/2018 בליגה הרביעית.<ref></ref> <ref></ref> לאחר שתי עונות שב המועדון לליגה השלישית. ועבר לבעלות החברה האינדונזית Djarum Group שבבעלות מייקל הרטונו ורוברט בודי הרטונו. אך בין בעלי המניות של המועדון נמצאים גם כדורגלני העבר תיירי הנרי וססק פברגאס שגם שיחק בקבוצה.<ref></ref> 

=== העשור השלישי של המאה ה-21 ===
את שנות ה-20 של המאה ה-21 החלה הקבוצה בליגה השלישית ובסיום עונת 2020/2021 שבה לסרייה ב'. לאחר שאת שתי העונות הראשונת שלה בחזרה המחודשת לסרייה ב' העבירה קומו בתחתית הליגה ונאבקה כנגד הירידה, בעונתה השלישית בסרייה ב' עונת 2023/2024 סיימה קומו במקום השני בליגה, ושבה לסרייה א' לאחר היעדרות של 21 שנים. <ref></ref>

== סגל שחקנים ==
נכון ל-26 באוגוסט 2024 <ref></ref> 

 

 
 (קפטן)

 (בהשאלה מאוסטריה וינה)

 

==שחקנים מפורסמים ==
* ניקולו בארלה
* רפאל וראן
* פייטרו ורכובוד
* ג'אנלוקה זמברוטה
* ססק פברגאס
* קרלו קודיצ'יני
* סרג'י רוברטו
* פאולו רוסי
* פפה ריינה

==קישורים חיצוניים==

* 

==הערות שוליים==

קטגוריה:קבוצות כדורגל איטלקיות
קטגוריה:קבוצות כדורגל שהוקמו ב-1907
קטגוריה:לומברדיה: ספורט